Source: http://docplayer.fi/983593-Tyovakivallan-uhka-tyovakivalta-ja-niiden-hallinta-sosiaalialalla-tyoturvallisuus-sosiaalialalla-hankkeen-loppuraportti.html
Timestamp: 2017-12-16 08:08:55+00:00
Document Index: 15209755

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Työväkivallan uhka, työväkivalta ja niiden hallinta sosiaalialalla. Työturvallisuus sosiaalialalla hankkeen loppuraportti - PDF
Työväkivallan uhka, työväkivalta ja niiden hallinta sosiaalialalla. Työturvallisuus sosiaalialalla hankkeen loppuraportti
Download "Työväkivallan uhka, työväkivalta ja niiden hallinta sosiaalialalla. Työturvallisuus sosiaalialalla hankkeen loppuraportti"
1 Työväkivallan uhka, työväkivalta ja niiden hallinta sosiaalialalla Työturvallisuus sosiaalialalla hankkeen loppuraportti Sosiaalitaito Oy Socialkompetens Ab Eija Antikainen-Juntunen Toukokuu 2007
2 2 ESIPUHE Tässä raportissa kerrotaan Työturvallisuus sosiaalialalla hankkeen toteutuksesta ja tuloksista. Työturvallisuus sosiaalialalla oli yksi sosiaali- ja terveysministeriön rahoittaman valtakunnallisen Sosiaalialan työolot hankkeen kolmesta osahankkeesta. Muut hankkeet olivat Itseohjautuva ja reflektoiva toiminta sosiaalityön dynaamisen ja verkostoituneen asiantuntijuuden perustana sekä Työhyvinvoinnin johtaminen ja sosiaalitoimistojen vetovoimaisuus. Sosiaalialan työolot hankkeesta ilmestyy osahankkeiden yhteinen loppuraportti sosiaali- ja terveysministeriön julkaisemana toukokuussa Työväkivalta nousi sosiaalialan työturvallisuusuhaksi 1980-luvulla. Työväkivallan määrä on ollut siitä lähtien nousussa, ja nousu koskee erityisesti asiakaspalvelutehtävissä työskenteleviä naisia. Tuoreimman kunta-alan työolobarometrin (2006) mukaan 17% sosiaalitoimen työntekijöistä oli joutunut viimeisen vuoden aikana vähintään kerran fyysisen väkivallan tai sen uhan kohteeksi ja 26% oli kokenut työssä henkistä väkivaltaa tai kiusaamista. Samansuuntaisia tuloksia saatiin sosiaalialan korkeakoulutettuja edustavan ammattijärjestö Talentian tuoreessa selvityksessä (Ennakkotieto 2007), vaikka tulokset eivät ole suoraan verrattavissa työolobarometrin tuloksiin erilaisen kysymyksenasettelun vuoksi. Voimakkainta työväkivallan kasvu näyttää viime vuosina olleen vanhustenhuollossa, jossa uusimpien selvitysten mukaan työväkivalta on huomattavasti yleisempää kuin muilla sosiaalialan sektoreilla. Työturvallisuus sosiaalialalla hankkeen tarkoitus on ollut yhtäältä tuottaa tietoa työväkivallan yleisyydestä ja muodoista sosiaalialan ammateissa sekä toisaalta edesauttaa työturvallisuuden kehittämistä. Hanke on toteutettu kyselyiden avulla, järjestämällä työkokouksia työntekijöille, esimiehille ja työsuojelun edustajille sekä työstämällä työväkivallan hallintaan liittyviä asioita työyhteisökohtaisesti. Sosiaalitaito kiittää kaikkia hankkeen toteutukseen osallistuneita kuntien edustajia: kyselyihin vastanneita, työkokouksiin osallistuneita sekä työyhteisökohtaisessa kehittämisessä mukana olleita. Ohjaus- ja vertaistuesta kiitämme sosiaali- ja terveysministeriön, Sosiaali- ja terveysalan tutkimus- ja kehittämiskeskus Stakesin, Helsingin yliopiston Yhteiskunta-politiikan laitoksen ja Koulutus- ja kehittämiskeskus Palmenian sekä Työturvallisuuskeskuksen edustajia. Lisäksi kiitämme yhteistyöstä Itä-Suomen sosiaalialan osaamiskeskuksen (ISO) Joensuun yksikköä, Itä- Uudenmaan ja Päijät-Hämeen sosiaalialan osaamiskeskus Versoa, Sosiaalialan korkeakoulutettujen ammattijärjestö Talentiaa, Alzheimer-keskusliittoa, Kaakkois-Suomen työsuojelupiiriä, Mielenrauha Koulutuspalvelut Oy:tä sekä Mood House Oy:tä.
3 3 TIIVISTELMÄ Työturvallisuus sosiaalialalla hankkeen ( ) tavoite oli tarkentaa käsitystä sosiaalialalla esiintyvästä työväkivallasta. Sosiaaliala on yksi työväkivallan riskialoista (Aromaa 1993; Kinnunen 1994; Työ ja terveys tutkimus 1997; 2000; 2003; 2006; Piispa ja Saarela 2000; Lehto ja Sutela 2004; Jurvansuu ja Huuhtanen 2005; Heiskanen 2005). Väkivallalla tarkoitettiin tässä hankkeessa asiakkaiden harjoittamaa henkistä ja fyysistä väkivaltaa ja väkivallalla uhkailua sosiaalialan työntekijöitä kohtaan. Hankkeessa oli mukana Uudenmaan ja Pohjois-Karjalan kunnissa työskenteleviä kotipalvelun ja hoidon työntekijöitä, lastensuojelun perhetyöntekijöitä sekä sosiaalityöntekijöitä, heidän esimiehiään sekä kuntien työsuojelu-valtuutettuja ja päälliköitä. Hankkeella oli kahtalainen tarkoitus. Ensinnäkin sen tarkoitus oli tuottaa tietoa sosiaalialalla esiintyvästä työväkivallasta ja toiseksi edesauttaa työturvallisuuden kehittämistä. Hanketta toteutettiin työväkivaltakyselyjen, työkokousten ja työyhteisökohtaisten keskustelujen avulla. Työväkivaltakyselyissä selvitettiin fyysisen väkivallan ja uhkailun lisäksi henkistä väkivaltaa, joka usein jätetään työväkivaltaselvitysten ulkopuolelle sekä työpaikoilla käytössä olevia menetelmiä ehkäistä ja hallita työväkivaltaa. Työturvallisuus -hankkeen työväkivaltakyselyjen mukaan henkinen väkivalta ja uhkailu olivat yleisiä ja paljon yleisempiä kuin fyysinen väkivalta vanhusten kotihoidossa, lastensuojelun perhetyössä ja sosiaalityössä. Asiakkaiden henkisen väkivallan ja uhkailujen kohteeksi oli viimeisen vuoden aikana joutunut 46% ja fyysisen väkivallan kohteeksi 11% kyselyyn vastanneista 417 työntekijästä. Työväkivalta oli ammattiryhmistä yleisintä sosiaalityössä. Sosiaalityössä esiintyvä väkivalta oli laadultaan henkistä (haukkumista, haistattelua, mitätöintiä, puhelinhäirintää yms.) sekä työntekijöiden verbaalista uhkailua oikeudella ja muilla korkeammilla voimilla sekä fyysisellä satuttamisella. Fyysistä väkivaltaa esiintyi eniten lastensuojelun perhetyössä, ja tekijöitä olivat asiakasperheiden lapset. Perhetyö sijoittui sosiaalityön ja kotihoidon väliin, sillä perhetyössä esiintyvässä väkivallassa oli sekä sosiaalityölle että kotihoidolle tyypillisiä piirteitä. Kotihoidon työväkivallalle oli tyypillistä haistattelu ja nimittely, rivot puheet ja fyysinen seksuaalinen ahdistelu, ei-sanallinen uhkailu sekä liikkumisen estäminen ja sitominen. Seksuaalista väkivaltaa oli kohdannut viimeisen vuoden aikana vain kotihoidon työntekijät. Työväkivallassa esiintyvät ammattikuntakohtaiset erot olivat yhteydessä työntekijän ja asiakkaan kontaktin läheisyyteen vs. etäisyyteen. Sosiaalityössä ilmenevä asiakasväkivalta oli tyypillistä kontrolli- ja liittämissuhteessa ilmenevää väkivaltaa, joka kumpuaa asiakkaan ja työntekijän välisestä etäisyydestä ja hierarkkisesta erosta. Asiakkaat pyrkivät henkisen väkivallan ja uhkailujen
4 4 avulla horjuttamaan ennen kaikkea sosiaalityöntekijän valta-asemaa ja saattamaan hänen ammattitaitonsa kyseenalaiseksi. Kotihoidossa kohdattiin huolenpitosuhteessa yleistä tahatonta väkivaltaa, jossa oli ominaista se, että tekijä oli vajaavaltainen. Väkivalta oli keino ilmaista jotain tärkeää (epätoivoa, kipua, ahdistusta, pelkoa tms.), jota henkilö ei kyennyt muulla tavoin ilmaisemaan. Kotihoidossa esiintyvä seksuaalinen väkivalta oli miesasiakkaiden naistyöntekijöihin kohdistamaa väkivaltaa ja liittyi naisen ja miehen väliseen valtasuhteeseen. Perhetyössä esiintyi sekä liittämis- ja kontrollisuhteesta että huolenpitosuhteesta kumpuavia jännitteitä työntekijöiden ja asiakkaiden välillä. Työväkivallan ehkäisyssä ja hallinnassa oli runsaasti puutteita nyt tutkituissa sosiaalialan työpaikoissa. Neljäs-osasta työväkivaltakyselyihin vastanneiden lähiesimiesten työpaikkoja puuttui työturvallisuuslain mukainen työsuojelun toimintaohjelma. Työväkivallan riskitilanteita (yksintyöskentelyä, kotikäyntejä sekä ilta- ja yötyötä) varten oli laadittu menettelytapaohjeita vähemmistössä työyhteisöistä ja ohjeista tiedottamisessa oli puutteita. Kolmasosa työntekijöistä ei tiennyt, oliko ohjeita olemassa vai ei. Suurimmat puutteet koskivat uusien työntekijöiden perehdyttämistä työväkivalta-asioihin, jonka vain 5% työntekijöistä ja 4% lähiesimiehistä katsoi säännölliseksi ja riittäväksi. Myös työssä sattuneiden työväkivaltatilanteiden käsittelyssä työpaikalla ja ilmoittamisessa esimiehelle ja työsuojelulle oli puutteita. Se, minkälainen väkivalta pitäisi ilmoittaa työsuojelulle, oli epäselvää 45%:lle kyselyyn vastanneista työntekijöistä, 25%:lle lähiesimiehistä ja 14%:lle sosiaalijohtajista. On syytä epäillä, ettei kotihoidon sekä perhe- ja sosiaalityön työntekijöiden työturvallisuuden seuranta ja valvonta toteudu riittävästi. Työturvallisuus sosiaalialalla -hankkeen työyhteisökohtaisessa toteutuksessa samoin kuin sen aikana järjestetyissä työkokouksissa pyrittiin löytämään keinoja, joilla voidaan edesauttaa sosiaalialan lähiesimiehiä käsittelemään työväkivaltaan liittyviä asioita työpaikoilla ennalta ehkäisevästi, ennen kuin jotain sattuu. Vaikka vastuu kuntaorganisaation työväkivaltariskien hallinnasta on organisaation huipulla, tapahtuu varsinainen riskien arviointi, ehkäisy ja hallinta työpaikka- ja työyksikkötasolla. Hankkeen ehdotukset sosiaalialan työturvallisuuden parantamiseksi liittyvät keinoihin, joilla esimies voi virittää työyhteisössä keskustelua työväkivaltaan liittyvistä asioista sekä huolehtia siitä, että keskustelu on säännöllistä ja jatkuvaa.
5 5 SISÄLTÖ sivu 1. JOHDANTO TYÖVÄKIVALTA TYÖSUOJELUKYSYMYKSENÄ Työsuojelun toiminta-alue ja toimijat Sosiaalialan työolot työturvallisuuden näkökulmasta Väkivaltariskien hallinta työpaikalla 19 Väkivaltatilanteiden henkinen jälkihoito 23 Yhteenveto TUTKIMUSTIETOA SOSIAALIALALLA ESIINTYVÄSTÄ TYÖVÄKIVALLASTA Työväkivallan määrittelystä ja tutkimisesta Työväkivalta sosiaalialalla suhteessa muihin ammattialoihin Työväkivalta sosiaalialan eri ammateissa Yhteenveto tutkimustuloksista SOSIAALIALAN TYÖTURVALLISUUS HANKKEEN TARKOITUS JA TOTEUTUS Hankkeen tavoitteet ja aikataulu Hankkeen toteutus Hankkeen rajaukset Työväkivaltakyselyt 54 Kyselyjen kattavuus Asiakirjat Työyhteisövaihe Hankkeen tulosten esittäminen TYÖVÄKIVALLAN LAAJUUS JA SISÄLTÖ Työväkivallan yleisyys Väkivallan eri muotojen yleisyys 66 Akuutti väkivallan pelko Väkivallan yleisyys eri ammattiryhmissä Väkivallan yleisyys eri ikäryhmissä Alueelliset erot väkivallan yleisyydessä Esimiesten tietoon tullut työväkivalta 78
6 Työsuojeluvaltuutettujen tietoon tullut työväkivalta Työstä pidättäytyminen väkivaltavaaran perusteella Viimeisimmät työväkivaltatilanteet Tilanteiden ominaisuuksia Tilanteiden seurauksia Tilanteiden käsittely työpaikalla ja saatu tuki 93 Rikosilmoitukset ja muutokset työkäytännöissä Tapauskuvauksia TYÖVÄKIVALLAN EHKÄISY JA HALLINTA TYÖPAIKOILLA Työsuojeluasiakirjojen laadinta Työsuojelun tehtävät sekä työsuojelun ja linjajohdon vastuunjako Työväkivallan riskitilanteita koskevat ohjeet Sattuneiden väkivaltatilanteiden dokumentointi ja raportointi Sattuneiden tilanteiden jälkipuinti Uusien työntekijöiden perehdytys Koulutus Turvajärjestelmät Kuntatyyppien väliset erot TYÖVÄKIVALTAA KOSKEVAT KÄSITYKSET Työturvallisuus johtamisen näkökulmasta Käsityksiä väkivallan luonteesta JOHTOPÄÄTÖKSET Työväkivallan yleisyys ja sisältö Sattuneiden työväkivaltatilanteiden seuraukset ja käsittely työpaikalla Arvio työväkivallan ehkäisy- ja hallintatoimien riittävyydestä ja toimivuudesta HYVÄT KÄYTÄNNÖT JA MALLIT LOPUKSI 157 Lähteet 158 Liitteet 165 Liitetaulukko 209
7 7 Kuviot Kuvio 1. Työpaikan väkivaltariskien hallintajärjestelmä 27 Kuvio 2. Kuvio 3. Työturvallisuus sosiaalialalla -hankkeen yhteydet valtakunnallisiin kehittämishankkeisiin 46 Työntekijöiden ja lähiesimiesten vastaukset (%) työväkivallan pelko vallitsee väitteeseen 69 Kuvio 4. Väkivaltaa viimeisen vuoden aikana kokeneet (%) ikäryhmittäin 74 Kuvio 5. Alle 25-vuotiaiden ja kaikkien vastaajien suurimmat erot (%-yksikköä) eri väkivalta- ja uhkatilanteiden yleisyydessä viimeisen vuoden aikana 74 Kuvio 6. Väkivaltaa viimeisen vuoden aikana kokeneet (%) kuntatyypin mukaan 75 Kuvio 7. Työväkivallan eräiden muotojen yleisyys (%) maaseutumaisissa kunnissa verrattuna kaikkiin kuntiin 77 Kuvio 8. Esimiesten jakautuminen (%) sen suhteen, kuinka monta työväkivaltatilannetta/alainen tuli esimiehen tietoon vuonna Kuvio 9. Työväkivallan eri muotojen yleisyys esimiesten arvioimana (%) 79 Kuvio 10. Työntekijöiden ja lähiesimiesten käsitys eri väkivaltamuotojen yleisyydestä (%) ja vastausten ero (%-yksikköä) 80 Kuvio 11. Viimeisen työväkivaltatilanteen ajankohta (tilanteita/kk) 84 Kuvio 12. Tuoreimmat väkivaltatapaukset (lkm) väkivaltateon mukaan 85 Kuvio 13. Erilaisten henkisten väkivaltatekojen ja uhkailujen suhteellinen jakauma (%) ammattiryhmittäin tuoreimmassa työväkivaltatilanteessa 86 Kuvio 14. Erilaisten fyysisten väkivaltatekojen suhteellinen jakauma (%) ammattiryhmittäin tuoreimmassa työväkivaltatilanteessa 86 Kuvio 15. Esimiehen tietoon tullut viimeinen henkinen väkivalta- ja uhkatilanne (%) 88
8 8 Kuvio 16. Viimeisen työväkivaltatilanteen työntekijöille aiheuttamat terveydelliset ja työviihtyvyyteen liittyvät seuraukset (%) 92 Kuvio 17. Viimeisen väkivaltatilanteen käsittelytavat työpaikalla työntekijöiden mukaan (%) 94 Kuvio 18. Viimeisen väkivaltatilanteen käsittelytavat työpaikalla esimiesten mukaan (%) 95 Kuvio 19. Työntekijöiden työpaikan ulkopuolelta saama tuki tuoreimman työväkivaltatilanteen jälkeen (%) 96 Kuvio 20. Yhteydenotto työpaikan ulkopuolelle viimeisen väkivaltatilanteen jälkeen esimiesten kyselyssä (%) 96 Kuvio 21. Väkivalta- ja uhkatilanteiden ääripää -ilmoittamiskriteerit johtajien, lähiesimiesten ja työntekijöiden työyksiköissä (%) 108 Kuvio 22. Väkivaltatilanteista raportointi esimiesten vastausten mukaan (%) 109 Kuvio 23. Sattuneiden työväkivaltatilanteiden käsittely työpaikalla (%) työntekijöiden ja esimiesten vastausten mukaan 113 Kuvio 24. Sattuneiden väkivaltatilanteiden käsittely työpaikalla johtajien, lähiesimiesten ja työntekijöiden mukaan (%) 114 Kuvio 25. Uusien työntekijöiden perehdyttäminen työväkivalta-asioihin työntekijöiden, lähiesimiesten ja johtajien mukaan (%) 116 Kuvio 26. Uusien työntekijöiden perehdyttäminen työväkivalta-asioihin ikäryhmittäin työntekijöiden kyselyssä (%) 117 Kuvio 27. Koulutuksen järjestäminen työväkivalta-asioista työntekijöiden, lähiesimiesten ja johtajien mukaan (%) 118 Kuvio 28. Käytössä olevat työturvallisuutta parantavat työ- ja tilajärjestelyt, työkäytännöt, hälytys- ja turvalaitteet sekä turvallisuusalan työntekijöiden apu (%) 120
9 9 Kuvio 29. Työntekijöiden ja lähiesimiesten vastaukset työpari järjestyy väittämään (%) 120 Kuvio 30. Turvallisuusjärjestelyjen käyttö ammattiryhmittäin (%) 122 Kuvio 31. Turvajärjestelyiden merkitys (= hyvin tai melko tärkeä) työntekijöiden, lähiesimiesten ja johtajien mukaan (%) 123 Kuvio 32. Turvallisuusjärjestelyjen merkitys (= hyvin tai melko tärkeä) työturvallisuuden parantamisessa ammattiryhmittäin (%) 125 Kuvio 33. Työväkivalta-asioiden säännöllinen käsittely kuntatyypin mukaan (%) 126 Kuvio 34. Käytössä olevat turvajärjestelyt kuntatyypin mukaan (%) 127 Kuvio 35. Turvajärjestelyjen merkitys (= hyvin tai melko tärkeä) työturvallisuuden parantamisessa kuntatyypin mukaan (%) 128 Kuvio 36. Työntekijöiden ja lähiesimiesten vastaukset asenneväittämään Työturvallisuus on osa johtamista (%) 129 Kuvio 37. Työntekijöiden ja lähiesimiesten vastaukset kyynisyysväittämään (%) 131 Kuvio 38. Työntekijöiden ja esimiesten vastaukset vaikeus myöntää itseen kohdistunut väkivalta -väittämään (%) 131 Kuvio 39. Työntekijöiden ja esimiesten vastaukset kiireväittämään (%) 132 Kuvio 40. Työntekijöiden ja esimiesten vastaukset väittämään Uhkailu vaikuttaa päätöksiin (%) 134 Kuvio 41. Työväkivaltariskien hallinta organisaation eri tasot ja koko toiminnan läpäisevänä periaatteena (Tamminen 2006) 135
10 10 Taulukot Taulukko 1. Asiakastyön psyykkisten kuormitustekijöiden rasittavuus (%) sosiaalialalla toimintasektoreittain vuonna 2005 (Laine ym. 2006) 18 Taulukko 2. Tietolähteitä, joista kertyy säännöllisesti tietoa työväkivallasta 32 Taulukko 3. Fyysistä väkivaltaa ja sen uhkaa kokeneiden osuus (lukumäärä tai %-osuus) sosiaalija terveysalalla 2000-luvulla tilastojen ja eri tutkimusten mukaan 39 Taulukko 4. Työntekijöiden ja lähiesimiesten väkivaltakyselyjen kohderyhmät kunnittain ja työntekijäryhmittäin (hlöä) 58 Taulukko 5. Työntekijöiden ja esimiesten vastausprosentti (%) maakunnittain sekä kuntatyypin ja ammattiryhmän suhteen 59 Taulukko 6. Eri ammattiryhmien vastausprosentti (%) kuntatyypin mukaan 60 Taulukko 7. Käyttöön saadut asiakirjat ja lomakkeet kunnittain 62 Taulukko 8. Työväkivallan ja uhkailun eri muotojen suhteellinen (%) yleisyys väkivaltaa kokeneiden työntekijöiden keskuudessa ja kaikkien vastaajien osalta viimeisten 12 kk aikana 67 Taulukko 9. Väkivallan ja uhkailun eri muotojen yleisyys (%) eri ammattiryhmissä viimeisten 12 kk aikana 71 Taulukko 10. Työsuojeluohjelman (tyson) taso sosiaalitoimen yksiköissä sosiaalijohdon ja lähiesimiesten mukaan (%) 100 Taulukko 11. Linja- ja työsuojeluorganisaation välisen vastuunjaon selkeys ja toimivuus sosiaalijohtajien (N=13), lähiesimiesten (N=47 ) ja työsuojeluvaltuutettujen mukaan (%) 104 Taulukko 12. Kunnan UK2 lastensuojelun perhetyön työväkivallan riskikartoitus 153 Liitetaulukko. Eräiden väkivaltaisten tekojen yleisyys työntekijöiden arvioimana nykyisessä työssä 210
11 11 1. JOHDANTO Työ sosiaalialalla on psyykkisesti ja joissakin tehtävissä myös fyysisesti raskasta. Alan työntekijöiden kokemus työn rasittavuudesta on tutkimusten mukaan kasvanut 1990-luvulta lähtien. Henkistä kuormitusta aiheuttavat työympäristön ja tehtävien jatkuvat muutokset, kiristynyt työtahti ja asiakkaiden ongelmien vaikeutuminen. Myös monimutkainen ongelmanratkaisu ja päätöksenteko, eettinen kuormittuminen työssä, väkivallan pelko, johtamisen ongelmat sekä vaikutusmahdollisuuksien vähäisyys rasittavat alan työntekijöitä. Työ on fyysisesti raskasta erityisesti vanhainkotien, palvelutalojen sekä kotipalvelun ja hoidon hoitajilla sekä lasten päivähoidossa työskentelevillä päivähoitajilla. (Wickström ym. 2000; Heikkilä ym. 2003; Piiroinen 2005; Laine ym ) Sosiaali- ja terveydenhuollon henkilöstöllä oli vuonna 2005 enemmän sairauslomapäiviä kuin ammatissa toimivilla keskimäärin (Laine ym. 2006, 6). Työntekijöiden vaihtuvuus kunnissa on lisääntynyt, ja kunnilla on vaikeuksia saada kelpoisuusehdot täyttäviä työntekijöitä. (Heikkilä ym. 2003, 43). Työsuojelu on perinteisesti painottunut ammattitautien ja työtapaturmien ehkäisyyn ja fyysisen terveyden ylläpitoon (Kämäräinen 2006a, 8). Uusi vuoden 2003 alussa voimaan tullut työturvallisuuslaki (738/2002) pyrkii turvaamaan myös henkistä terveyttä ja kiinnittää huomiota myös työn henkiseen ja sosiaaliseen kuormittavuuteen. Laissa mainitaan erikseen väkivallan uhka (27 ), häirintä ja muu epäasiallinen kohtelu (28 ), yksintyöskentely (29 ) ja yötyö työturvallisuusvaarana ja uhkana (30 ). Lain lähtökohtana on turvallisuusjohtaminen, jolla tarkoitetaan menettely- ja toimintatapoja, joilla työnantaja ennalta huolehtii siitä, että työntekijät voivat tehdä työnsä turvallisesti ja aiheuttamatta haittaa terveydelleen (8 ). Työturvallisuus sosiaalialalla hankkeessa työväkivallan ja sen uhan ehkäisyä ja hallintaa pyrittiin tarkastelemaan kolmesta näkökulmasta. Turvallisuusjohtamisen näkökulma tarkoittaa sitä, että työnantaja varmistaa työntekijöidensä työn turvallisuuden ennalta ja yhteistoiminnan näkökulma sitä, että se tapahtuu työntekijöiden, työnantajan ja työsuojelun yhteistyönä. Kolmas näkökulma on asiakaspalvelun näkökulma. Sosiaalialan työolot turvallisuusjärjestelyineen sekä työkäytännöt pitäisi suunnitella ja toteuttaa siten, että niiden avulla voidaan turvata sekä hyvä asiakaspalvelu että turvallinen työnteko.
12 12 2. TYÖVÄKIVALTA TYÖSUOJELUKYSYMYKSENÄ 2.1 Työsuojelun toiminta-alue ja toimijat Työntekijöiden turvallisuuden ylläpitäminen ja edistäminen on työsuojelun perustehtävä. Työsuojelun tärkeimpiä toimijoita ovat työpaikan linja- ja työsuojeluorganisaatio, työterveyshuolto ja työsuojeluviranomaiset. Työsuojelu on ollut lakisääteistä kaikilla työpaikoilla vuodesta 1973 alkaen (Kämäräinen 2006a, 8). Perinteisesti työsuojelu on ollut hyvin ongelma- ja epäkohtalähtöistä ja teknisesti painottunutta. Nykyisin korostetaan sitä, että työsuojelu on työpaikalla osa jokapäiväistä toimintaa, johtamista, esimiestyötä, työsuorituksia ja suunnittelua. Pääperiaatteita ovat ennaltaehkäisy, kokonaisvaltaisuus, yhteistoiminta ja ongelmien hoito mahdollisimman lähellä niiden syntypaikkaa. (Mt., ) Hyvä ja turvallinen työympäristö syntyy ensisijaisesti työpaikan omin voimin. Se, millaiseksi kunkin työpaikan työturvallisuuskäytännöt muodostuvat, riippuu työpaikan johdon, esimiesten, työntekijöiden ja heidän edustajiensa asenteista ja kyvyistä kehittää työympäristöä sekä siitä, miten työsuojelunäkökohdat otetaan huomioon työpaikan eri toimintajärjestelmissä ja työkäytännöissä. Työsuojelun tasoon vaikuttaa suuresti se, mikä arvo sillä on työpaikan organisaatiossa. Erityisesti johdon sitoutuminen turvallisuuden ylläpitämiseen ja edistämiseen on tärkeää. (Kämäräinen 2006b, ) Työturvallisuuslain (738/2002) mukaan työnantaja on vastuussa työsuojelusta ( 8). Työnantaja on tarpeellisilla toimenpiteillä velvollinen huolehtimaan työntekijöiden turvallisuudesta ja terveydestä työssä. Toteutuksessa on otettava huomioon työhön, työoloihin ja muuhun työympäristöön sekä työntekijöiden henkilökohtaisiin edellytyksiin liittyvät seikat. Työnantajan on tarkkailtava jatkuvasti työympäristöä, työyhteisön tilaa ja työtapojen turvallisuutta sekä seurattava toteutettujen toimenpiteiden vaikutusta työn turvallisuuteen ja terveellisyyteen. Työnantajalle kuuluvaa päätäntävaltaa ja vastuuta voidaan siirtää linjaorganisaatiolle. Yleensä linjaorganisaatiolla on toiminnallinen vastuu työsuojelusta. Organisaation ylimmän johdon tärkeimmät työsuojelutehtävät ovat tehtäviinsä pätevän esimieskunnan valinta, yleisten työsuojeluun liittyvien toimeenpanomääräysten antaminen, aineellisten edellytysten luominen sekä esimieskunnan toiminnan valvonta. Keskijohdon tehtävä on laatia työturvallisuusohjeet ja tiedottaa niistä sekä yleisesti työturvallisuudesta, hankkia ja valvoa laitteita sekä organisoida välitön työturvallisuusvalvonta. Työnjohtotason esimiehillä on sekä valvontaan että työntekijöiden opastukseen liittyviä työsuojelutehtäviä. Valvonta kohdistuu työympäristöön, laitteisiin, koneisiin, työmenetelmiin ja työtapoihin, ulkopuolisten ryhmien ja oman ryhmän väliseen toimintaan sekä työntekijöiden toimintaan. (Kämäräinen 2006b, )
13 13 Työntekijä ei ole nykyisin pelkästään työsuojelun kohde, vaan työturvallisuuslaki (738/2002) velvoittaa myös työntekijää toimimaan aktiivisesti työsuojeluasioissa. Hänen tulee noudattaa työnantajan määräyksiä ja ohjeita sekä toimia työolot huomioon ottaen huolellisesti ja varovaisesti (18 ). Työntekijän on huolehdittava käytettävissään olevin keinoin sekä omasta että muiden työntekijöiden turvallisuudesta ja terveydestä (18 ), käytettävä tarvittavia henkilösuojaimia (20 ), suojalaitteita sekä työvaatetusta (20 ja 22 ), käytettävä oikein työvälineitä (21 ) sekä vältettävä toisiin työntekijöihin kohdistuvaa häirintää ja epäasiallista kohtelua (18, ). Lisäksi hänen on ilmoitettava viipymättä työnantajalle ja työsuojeluvaltuutetulle havaitsemistaan puutteista ja vioista, jotka voivat aiheuttaa haittaa tai vaaraa työntekijöille sekä poistettava mahdollisuuksien mukaan viat ja puutteellisuudet (19 ). Työntekijällä on oikeus pidättäytyä työn tekemisestä, jos työstä aiheutuu vakavaa vaaraa työntekijän omalle tai työtovereiden hengelle tai terveydelle (23 ). Oikeus pidättäytyä työstä jatkuu niin kauan, kunnes työnantaja on poistanut vaaratekijät tai muutoin huolehtinut siitä, että työ voidaan suorittaa turvallisesti. Työsuojelua tulee kehittää työpaikoilla yhteistyössä henkilöstön kanssa. Yhteistyöstä on määräyksiä sekä työturvallisuuslaissa (738/2002) että laissa työsuojelun valvonnasta ja työpaikan työsuojeluyhteistoiminnasta (44/2006). Yhteistoiminnan tarkoitus on mahdollistaa työntekijöiden osallistuminen ja vaikuttaminen työpaikan turvallisuutta ja terveellisyyttä koskeviin asioihin sekä edistää työantajan ja työntekijöiden välistä vuorovaikutusta. Yhteistoiminnan osapuolia ovat työantaja ja hänen palveluksessaan olevat työntekijät. Työnantaja nimeää työpaikan työsuojelun yhteistoimintaa varten työsuojelupäällikön, ellei hän itse toimi tässä tehtävässä. Työntekijät voivat valita edustajikseen työpaikalle työsuojeluvaltuutetun ja kaksi varavaltuutettua. Valtuutettu on valittava, jos työpaikalla on vähintään 10 työntekijää. (Työsuojelulla hyvinvointia 2006, 17.) Yksittäisiin työpaikkoihin tai pisteisiin voidaan valita sopimuksenvarainen työsuojeluasiamies, joka avustaa edustamansa henkilöstön osalta työsuojeluvaltuutettua yhteistoiminta-asioissa (Kämäräinen 2006b, 19). Paikallisesti voidaan sopia myös työsuojelupari -järjestelmästä, jossa työskentelyalueen työntekijöiden edustaja ja työnjohtaja tai joku muu lähiesimies toimivat yhdessä työympäristön tarkkailijoina ja kehittäjinä (mt., 20). Työsuojeluhenkilöstö tukee osaamisellaan ja aloitteillaan työyhteisöjä ja niiden linjajohtoa ja toimii yhteistyössä esimiesten, työntekijöiden ja työterveyshuollon kanssa. Työsuojeluvastuu ja päätösvalta toimenpiteistä on työnantajalla. (Työsuojelulla hyvinvointia 2006, 17.) Vähintään 20 työntekijän työpaikoille valitaan työnantajan, työntekijöiden ja toimihenkilöiden edustajista työsuojelutoimikunta. Työsuojelutoimikunnan voi osapuolten yhteisellä sopimuksella korvata myös yhteistoimikunta. Työsuojelutoimikunta tekee tarvittaessa työnantajalle esityksiä
14 14 työolojen parantamiseksi sekä työterveyshuollon kehittämiseksi ja työsuojelukoulutuksen ja työn opastuksen järjestämiseksi. Lisäksi toimikunta osallistuu työkykyä ylläpitävän toiminnan järjestämiseen ja työsuojelutarkastuksiin. Työsuojeluvaltuutetut ovat asemansa perusteella työsuojelutoimikunnan jäseniä ja työsuojelupäälliköllä on asemaansa liittyvä oikeus osallistua työsuojelutoimikunnan kokouksiin. (Kämäräinen 2006b, 19.) Työsuojelun valvontalaissa (44/2006) luetellaan asiat, jotka on käsiteltävä yhteistyössä henkilöstön kanssa. Ensimmäinen luettelossa mainittu asia käsitellään esimiehen ja ao. työntekijän kesken, ellei asia ole laajakantoinen ja yleisesti työpaikkaa koskeva. Laajakantoiset 1. kohtaan kuuluvat asiat sekä kaikki muut asiat käsitellään työsuojelutoimikunnassa. Jos työpaikalla ei ole työsuojelutoimikuntaa, käsitellään asiat työnantajan ja työsuojeluvaltuutetun kesken. (Laki työsuojelun valvonnasta, 27.) Yhteistyöasioita ovat: 1. työntekijän turvallisuuteen ja terveyteen välittömästi vaikuttavat asiat, 2. periaatteet ja tapa, joiden mukaan työpaikan vaarat ja haitat selvitetään sekä selvityksissä esiin tulleet työntekijöiden turvallisuuteen ja terveyteen vaikuttavat seikat, 3. työkykyä ylläpitävään toimintaan ja muut työntekijöiden terveyteen ja turvallisuuteen liittyvät kehittämistavoitteet ja ohjelmat, 4. työjärjestelyihin ja työn mitoitukseen liittyvät asiat, jotka vaikuttavat työntekijöiden turvallisuuteen, terveyteen ja työkykyyn, 5. työntekijöille työsuojeluasioissa annettava opetus, ohjaus ja perehdyttäminen, 6. työhön, työympäristöön, työyhteisön tilaan sekä työn turvallisuuteen ja terveellisyyteen liittyvät seurantatiedot ja 7. kohdassa 1-6 mainittujen asioiden toteutumisen ja vaikutusten seuranta (Mt., 26). Työntekijöiden turvallisuuden, työkyvyn ja terveyden suojeleminen ja edistäminen sekä työstä ja työolosuhteista johtuvien terveysvaarojen ja haittojen ehkäiseminen ja torjunta ovat paitsi työpaikan linjajohdon ja työsuojeluorganisaation myös työterveyshuollon tehtäviä (Oksa 2006, 68). Työterveyshuolto on ennaltaehkäisyn osalta lakisääteistä (Työterveyshuoltolaki 1383/2001). Työnantaja voi halutessaan kustantaa työntekijöilleen myös sairaanhoitoa ja muita terveydenhuollon palveluja. Lakisääteisen työterveyshuollon perusta ovat työpaikkaselvitykset ja
15 15 työntekijöiden terveydentilan seuranta muun muassa terveystarkastusten avulla (Kämäräinen 2006b, 21). Valmistellessaan työterveyshuollon toteutusta työpaikalla työnantajan tulee toimia yhteistyössä työntekijöiden tai heidän edustajiensa kanssa. Yhteistyössä sovitaan järjestämisen suuntaviivoista, toimintasuunnitelmasta, sisällöstä, laajuudesta sekä työterveyshuollon vaikutusten arvioinnista. (Oksa 2006, 70.) Työsuojeluasioista tiedottaminen kuuluu työsuojeluhenkilöstölle, työterveyshuollolle sekä esimiehille. Tietoja voidaan antaa työn opastuksen ja koulutuksen avulla sekä työpaikkaselvitysten ja terveystarkastusten yhteydessä. Työsuojelun perusasiakirja on työsuojelun toimintaohjelma, jonka laatimisvelvoite koskee kaikkia työnantajia (TyöturvallisuusL 9 ). Siinä julkaistaan työantajan tavoitteet, toimintatavat, vastuut ja toimivalta työsuojelun osalta sekä työkykyä ylläpitävän toiminnan periaatteet. Työsuojelun tavoitteiden määrittäminen perustuu työpaikalla tehtyyn työn, työympäristön ja työyhteisön terveys- ja turvallisuusvaarojen arviointiin (TyöturvallisuusL 10 ). Työsuojelun toimintaohjelman suunnittelun pitäisi alkaa organisaation huipulta ja tapahtua ylhäältä alaspäin, mutta itse ohjelma pitäisi laatia ensin yksittäisissä toimipaikoissa ja koko kunnan työsuojelun toimintaohjelman syntyä alhaalta ylöspäin. Työsuojelun toimintaohjelma voidaan liittää työpaikan laatujärjestelmään, henkilöstöpoliittiseen ohjesääntöön tai muuhun vastaavaan asiakirjaan. Toimintaohjelman valmistuttua se käsitellään yhteistyössä henkilöstön kanssa. Yhteinen käsittely sitouttaa johdon ja henkilöstön toimintaohjelman toteutukseen, jolloin työsuojelusta tulee osa jokapäiväistä toimintaa työpaikalla. (Kämäräinen 2006b, 21.) Työnantajalla tulee olla hallussaan työpaikan vaarojen selvitys ja arviointi (TyöturvallisuusL 10 ). Myös työsuojelun toimintaohjelma ja työterveyshuollon toimintasuunnitelma tulee olla talletettuna asiakirjana. Niiden lisäksi työsuojelun tietojärjestelmään voivat kuulua työtapaturma- ja vahinkotilastot, sairauspoissaolojen ja vaaratilanteiden seuranta, työpaikkaselvitykset ja työsuojelun tarkastuskertomukset (Kämäräinen 2006b, 24). Niiden avulla voidaan seurata ja arvioida, miten asetetut tavoitteet ja suunnitelmat ovat toteutuneet. Apuna voidaan lisäksi käyttää työntekijöiden vaihtuvuuden seurantaa, työilmapiirikartoituksia ja henkilöstöbarometreja (mt., 27). Myös laatutyöskentelyssä käytettäviä keinoja kuten esimiehen ja alaisen välisiä vuosittaisia kehityskeskusteluja voidaan käyttää apuna työturvallisuuden arvioinnissa ja seurannassa. Työsuojelun lainmukaisuuden valvonta kuuluu työsuojeluviranomaisille, joita ovat sosiaali- ja terveysministeriön työsuojeluosasto ja työsuojelupiirien työsuojelutoimistot. Työsuojeluviranomaisten tehtävistä säädetään työsuojeluhallinnosta annetussa laissa (16/1993) ja siitä, miten työsuojelusäädösten noudattamista valvotaan, työsuojelun valvontalaissa (44/2006). Työsuojeluviranomaisilla on oikeus tehdä työpaikoilla työsuojelutarkastuksia, saada työnantajalta nähtäväkseen työturvallisuuteen ja työterveyshuollon järjestämiseen liittyviä asiakirjoja ja
16 16 selvityksiä, keskustella työpaikalla työskentelevän henkilön kanssa kahden kesken ja saada häneltä valvontatehtävää varten tarpeellisia tietoja, ottaa tietyin edellytyksin näytteitä työpaikalta sekä suorittaa siellä työhygieenisiä mittauksia (Työsuojelun 2006, 4-5). Valvontatehtävän lisäksi viranomaiset neuvovat ja ohjaavat työnantajia siinä, miten työsuojeluasioita voidaan hoitaa työpaikalla itsenäisesti ja miten työsuojeluasiat voidaan yhdistää työpaikan muihin toimintajärjestelmiin (Kämäräinen 2006b, 28). Viranomaisten tehtäviin kuuluu myös edistää työnantajan ja työntekijöiden välistä yhteistoimintaa. Ne voivat esimerkiksi antaa ohjeita lainsäädännön soveltamisesta tai tuoda esiin hyviä käytäntöjä yhteistoiminnan järjestämisestä (Työsuojelun valvontalaki 2006, 4). 2.2 Sosiaalialan työolot työturvallisuuden näkökulmasta Työn ja työolojen turvallisuutta ja terveellisyyttä arvioitaessa on perinteisesti kiinnitetty päähuomio työn fyysiseen kuormittavuuteen ja tapaturmariskeihin sekä altistumiseen haitallisille biologisille, kemiallisille ja fysikaalisille tekijöille. Työtapaturmia sattuu sosiaali- ja terveysalalla tavallista vähemmän (Työtapaturmat ja ammattitaudit 2006). Poikkeuksen muodostavat väkivallan aiheuttamat työtapaturmat, joita sattuu sosiaali- ja terveysalalla keskimääräistä enemmän (Saarela 2006, 60). Sosiaaliala on yksi työväkivallan riskialoista (Aromaa 1993; Kinnunen 1994; Työ ja terveys tutkimus 1997; 2000; 2003; 2006; Piispa ja Saarela 2000; Lehto ja Sutela 2004; Jurvansuu ja Huuhtanen 2005; Heiskanen 2005). Tapaturmataajuuden perusteella vaarallisimmat alat ovat metallituotteiden valmistus, puutavaran ja tuotteiden valmistus sekä rakentaminen, joiden tapaturmataajuus on yli nelinkertainen kuntasektoriin verrattuna (Lappalainen ja Saarela 2006, 45). Ammattitauteja sosiaali- ja terveysalalla todetaan vuosittain n Niistä yli puolet on ihottumia. Myös työperäisiä hengityselinallergioita on alalla jonkin verran. (Karjalainen ym ) Sosiaali- ja terveysalan työympäristön laatu on vuosien 1996 ja 2004 välisenä aikana parantunut tapaturmien ja ammattitautien suhteen (Työtapaturmat ja ammattitaudit 2006). Sosiaali- ja terveysalan työntekijöiden työoloista ja niiden kehittymisestä ei ole juuri käytettävissä rekisteritietoja. Esimerkiksi työterveyslaitoksen ylläpitämään altistusrekisteriin kertyy hyvin vähän mittauksiin perustuvaa tietoa sosiaali- ja terveysalalta. Mittausrekisteriin on vaikeaa saada tietoa alalta, koska alan terveysriskit liittyvät ennen kaikkea työn fyysiseen ja henkiseen kuormittavuuteen. Työn kokeminen fyysisesti tai henkisesti raskaaksi on pääasiassa subjektiivinen kokemus, josta on mahdollista saada tietoa vain kyselyjen ja haastattelujen avulla. (Wickström ym. 2000, 9.) Työtä tehdään eri sosiaalialan ammateissa hyvin erilaisissa työoloissa ja ympäristöissä, ja myös työn sisältö ja määrä vaihtelee suuresti ammateittain. Hoivaan painottuvissa tehtävissä, joihin
17 17 sisältyy lasten hoitoa tai vajaakuntoisten avustamista (kuten päivähoito, kotihoito ja -palvelu sekä asumispalvelut) ja vuodepotilaiden perushoitoon liittyvissä tehtävissä (kuten vanhainkotityö) työt ovat ruumiillisesti raskaita. Eniten työn fyysinen raskaus kuormittaa sosiaalialan työntekijöitä vanhainkodeissa ja palvelutaloissa, joissa yli puolet henkilöstöstä koki vuonna 2005 työnsä usein tai jatkuvasti ruumiillisesti raskaaksi ja rasittavaksi (Laine ym. 2006, 24). Päivähoidossa työn fyysinen raskaus kuormittaa erityisesti päivähoitajia (lähes 40% koki vuonna 2005 työnsä usein tai jatkuvasti raskaaksi ja rasittavaksi), ja heidän kokemuksensa työn raskaudesta on lisääntynyt eniten verrattuna muihin sosiaali- ja terveysalan työntekijöihin vuosien 1992 ja 2005 välisenä aikana. Kotipalvelutyö sen sijaan näyttää jossain määrin keventyneen viime vuosikymmenen alkuun verrattuna. Silti lähes 50% kotipalvelun kenttähenkilöstä koki vuonna 2005 työnsä usein tai jatkuvasti ruumiillisesti raskaaksi. (Laine ym. 2006, ) Viime vuosina on oltu erityisen huolestuneita sosiaalialan työntekijöiden henkisen kuormituksen kasvusta, jonka taustalla ovat muun muassa alan työympäristön ja työtehtävien jatkuvat muutokset, kiristynyt työtahti ja asiakkaiden ongelmien vaikeutuminen. Myös monimutkainen ongelmanratkaisu ja päätöksenteko, eettinen kuormittuminen työssä, väkivallan pelko, johtamisen ongelmat sekä vaikutusmahdollisuuksien vähäisyys ovat alan psyykkisiä rasitustekijöitä. (Wickström ym. 2000; Heikkilä ym. 2003; Piiroinen 2005.) Taulukkoon 1 on koottu osa 1 tuoreimmassa sosiaali- ja terveysalan työoloja ja hyvinvointia selvittäneessä tutkimuksessa (Laine ym. 2006) käytetyistä työn psyykkistä kuormittavuutta kuvaavista muuttujista ja tarkasteltu niiden avulla työn rasittavuutta sosiaalialan eri toimintasektoreilla 2. Taulukossa esitetyt luvut ilmaisevat niiden vastaajien määrän prosentteina, jotka olivat kokeneet ko. asian häiritsevän, huolestuttavan tai rasittavan itseään nykyisessä työssä viimeisten kuuden kuukauden aikana jatkuvasti tai usein. Luvut on pyöritetty lähimpään 5%:iin, koska tarkkoja lukuja ei ole käytettävissä vaan luvut on poimittu tutkimusraportissa (mt.) esitetyistä kuvioista. Kun tarkastellaan kaikkia sosiaalialan työntekijöitä yhdessä, asiakkaiden moniongelmaisuus rasittaa työntekijöitä eniten (45% työntekijöistä koki vuonna 2005, että se rasittaa usein tai jatkuvasti). Keskimääräistä enemmän se aiheuttaa kuormitusta sosiaalipalveluissa ja vammaishuollossa ja vähiten päivähoidossa. Seuraavaksi rasittavinta on koko sosiaalialaa tarkasteltuna jatkuva kiire (40%). Kiire on yleisin vanhusten avo- ja laitoshuollossa. Joka kolmas työntekijä (35%) rasittuu usein tai jatkuvasti myös motivoitumattomista asiakkaista, asiakastyön aiheuttamasta riittämättömyyden tunteesta sekä asiakkaiden aiheuttamasta vastuusta. Asiakkaiden väkivaltaisuus kuormittaa 15%:a sosiaalialan työntekijöistä usein tai jatkuvasti. Se on 1 Muuttujat kuvaavat asiakastyön kuormittavuutta, eivät esimerkiksi työyhteisöön tai johtamiseen liittyviä kuormitustekijöitä. 2 Sosiaalipalvelut sisältävät yleisen sosiaalityön, kasvatus- ja perheneuvolat, lasten ja nuorten huoltolaitokset, ensi- ja turvakodit, pakolaiskeskukset ja perhehoidon.
18 18 keskimääräistä suurempi kuormitustekijä sosiaalipalveluissa, vammaishuollossa sekä vanhusten laitoshoidossa. Sosiaalialan toiminta-alueista sosiaalipalvelut näyttää asiakastyönä psyykkisesti kuormittavimmalta ja päivähoito vähiten kuormittavalta. Taulukko 1. Asiakastyön psyykkisten kuormitustekijöiden rasittavuus (%) sosiaalialalla toimintasektoreittain vuonna 2005 (Laine ym. 2006) Kuormitustekijä Sosiaalipalvelut (N=143) Usein tai jatkuvasti rasittavaksi kokevia (%) Vammaishuolto (N=114) Lasten päivähoito (N=307) Vanhainkodit ja palvelutalot (N=342) Kotipalvelu (N=175) Kaikki yhteensä (N=1081) Asiakkaiden moniongelmaisuus Motivoitumattomat asiakkaat Asiakkaista koetun vastuun rasittavuus Asiakkaiden väkivaltaisuus Jatkuva kiire Riittämättömyyden tunne asiakastyössä Yhteensä Työntekijöiden henkisen hyvinvoinnin tukeminen on vaativa tehtävä, koska henkiseen hyvinvointiin vaikuttavat monet tekijät. Henkinen hyvinvointi tarkoittaa tyytyväisyyttä elämään ja työhön, myönteistä perusasennetta ja aktiivisuutta sekä oman itsensä hyväksymistä. Henkistä toimintaa ovat kognitiivinen työn ja työympäristön havainnointi ja ajattelu, motivaatio eli tahto ja halu, jotka ilmenevät kiinnostuksena ja vireytenä, sekä työhön liittyvät tunteet. (Riikonen 2006, 75.) Ei riitä, että tarkastellaan yksittäisen työntekijän työn luonnetta ja sisältöä, terveydentilaa ja työkykyä sekä suhtautumista työhön ja itseensä työntekijänä, vaan huomiota pitää kiinnittää myös työyhteisö- ja palvelujärjestelmäkohtaisiin seikkoihin. Työtyytyväisyyteen vaikuttavat muun muassa palvelujen riittävyys, käsitys oman työn niveltymisestä laajempaan palvelujärjestelmään, työn yhteiskunnallinen arvostus, työpaikan toimivuus ja johtamistyyli, työntekijöiden mahdollisuudet vaikuttaa työhönsä ja tehdä eettisesti ja laadullisesti korkeatasoista työtä sekä työ- ja perheelämän yhteensovittaminen. (Wickström ym. 2000; Laine ym. 2006; Työhyvinvointitutkimus 2005.)
19 19 Huolimatta useista kuormitustekijöistä sosiaali- ja terveysalalla työskentelevät ovat yleensä työhönsä tyytyväisiä. Työtä pidetään antoisana ja vaihtelevana ja siinä koetaan olevan koko ajan mahdollisuus oppia uutta. (Laine ym. 2006, 6.) Kokemukset siitä, miten työn fyysisistä ja henkisistä vaatimuksista selviydytään, polarisoituivat 1990-luvulla: entistä useampi sosiaali- ja terveysalalla työskentelevä katsoi selviytyvänsä hyvin, mutta myös entistä useampi huonosti (Wickström ym. 2000). Vuosien 1999 ja 2005 välillä sosiaali- ja terveysalan työhyvinvoinnin kehittymisessä on runsaasti sekä myönteisiä että kielteisiä piirteitä. Työ näillä aloilla tarjoaa edelleen runsaasti onnistumisen kokemuksia, ja asiakastyössä koetaan usein iloa ja mielihyvää. Suurin osa sosiaalija terveysalan työntekijöistä katsoi edelleen vuonna 2005 pystyvänsä tekemään työnsä hyvin, vaikka työpaikan tarjoamien palvelujen laadun arvioitiinkin heikentyneen. Kielteistä oli kiireen lisääntyminen, tyytyväisyyden heikentyminen työn ja organisaation johtamiseen sekä omiin vaikutusmahdollisuuksiin työssä. Monet tekivät alalla edelleen fyysisesti raskasta työtä, ja asiakkaiden moniongelmaisuus ja huoli väkivallasta rasitti entistä useampaa. (Laine ym. 2006, 105.) Oma terveydentila ja työkyky koettiin yleisesti ottaen hyväksi siitä huolimatta, että sosiaali- ja terveydenhuollon henkilöstöllä oli enemmän sairauslomapäiviä vuonna 2005 kuin ammatissa toimivilla keskimäärin. Alan eri ammattiryhmien välillä on suuria eroja sairauslomalle hakeutumisessa, mutta yhteistä kaikille on sairauspoissaolojen hidas ja tasainen lisääntyminen. (Mt., 6.) Sosiaalialan toiminta-alueista vanhusten avo- ja laitoshuollon työolot ovat huonontuneet selvästi siirryttäessä vuodesta 1999 vuoteen Asiakkaat ovat aiempaa huonokuntoisempia ja moniongelmaisempia, työ ruumiillisesti entistä raskaampaa, huoli väkivallasta suurempaa ja vastuu asiakkaista kuormittaa enemmän. Palvelujen laatua ei pidetty vuonna 2005 vanhustenhuollossa niin hyvänä kuin muilla toiminta-alueilla ja mahdollisuudet vaikuttaa työhön ja työaikoihin koettiin huonoiksi. Kotipalvelussa oltiin lisäksi entistä tyytymättömämpiä työyhteisön toimivuuteen ja työilmapiiriin ja koettiin, ettei omaa työtä arvosteta työyhteisössä eikä yhteiskunnassa. Myös jatkuvat muutokset rasittivat kotipalveluhenkilöstöä aiempaa enemmän. Vanhainkodeissa taas oli huoli asiakkaiden väkivaltaisuudesta lisääntynyt enemmän kuin millään muulla toiminta-alueella terveydenhuolto mukaan lukien. (Mt., ja 105.) 2.3 Työväkivaltariskien hallinta työpaikalla Työväkivallan hallinta työpaikalla alkaa siitä, että väkivaltavaara tunnistetaan ja selvitetään. Työturvallisuuslain (738/2002) mukaan työssä, johon sisältyy ilmeinen väkivallan uhka, työ ja työolosuhteet on järjestettävä siten, että väkivallan uhka ja väkivaltatilanteet ehkäistään ja
20 20 poistetaan mahdollisuuksien mukaan ennalta (27 ). Vaarojen poistamisen jälkeen arvioidaan jäljelle jäävien, hankalasti poistettavien vaarojen merkitys. Työpaikalla on oltava väkivallan torjumiseen tai rajoittamiseen tarvittavat turvallisuusjärjestelyt ja laitteet sekä mahdollisuus avun hälyttämiseen. Työnantajan on myös laadittava tällaista työpaikkaa varten menettelytapaohjeet, joissa kiinnitetään ennalta huomiota uhkaavien tilanteiden hallintaan ja toimintatapoihin, joilla väkivaltatilanteiden vaikutukset työntekijän turvallisuuteen voidaan torjua tai rajoittaa. Työväkivallan ehkäisy ja hallinta alkaa väkivallan riskitekijöiden kartoituksella ja arvioinnilla. Varsinainen riskien arviointityö tehdään työpaikka- ja yksikkötasolla. Kunnan keskushallinnon tehtävä on valmistella, ohjata ja valvoa toimialoilla tehtävää arviointia, ts. päättää esimerkiksi siitä, millä aikataululla ja menetelmillä arviointi tehdään, mitä koulutusta sen toteuttaminen edellyttää ja miten arvioinnin tulokset raportoidaan. Toimialajohdon tehtävä on laatia omaa toimialaa koskeva riskien arvioinnin toteuttamissuunnitelma sekä seurata sen toteutumista. (Tunnista ja 2006, 9-10.) Työsuojelupiirien yhteisellä sähköisellä tiedotussivulla on laaja kysymysluettelo, joka on laadittu tukemaan työpaikkojen väkivallanriskien kartoitusta ja hallintaa (Väkivallan uhan hallintaa Riskien arvioinnissa voi käyttää apuna seuraavia kysymyksiä: - Onko työpaikalla ollut asiakkaiden aiheuttamia väkivaltatapauksia tai uhkatilanteita? - Onko muissa vastaavissa työpaikoissa ollut asiakkaiden aiheuttamia väkivaltatapauksia tai uhkatilanteita? - Ovatko uhkatilanteet työpaikassa mahdollisia, vaikka niitä ei ole toistaiseksi ollut? - Millaisista tilanteista voisi syntyä väkivallan uhkatilanne? - Mitä töitä tai ammatteja väkivallan uhka voi koskea? - Mitä seurauksia siitä voisi olla henkilökunnalle tai työpaikan toiminnalle (lievästi haitallisia/haitallisia/erittäin haitallisia)? Arvioinnin perusteella saadaan käsitys siitä, onko väkivallan uhkatilanteen syntyminen työpaikalla todennäköinen tai epätodennäköinen tai hyvin epätodennäköinen sekä siitä, ovatko väkivallan uhkatilanteen seuraukset lievästi haitallisia, haitallisia tai erittäin haitallisia. Jos uhkatilanteet ovat